Վերջապես, այն ի հայտ է բերում նաև Արևմուտք-Ռուսաստան դիմակայության մի նոր շերտ՝ թեժ պայքար ու մրցակցություն Հայաստանի համար ու Հայաստանում և Հարավային Կովկասում էներգետիկայի բնագավառում: Արդ, մեծագույն հարց է, թե ինչպես կկարողանան Հայաստանի իշխանությունները կա՛մ դրանք հաշտեցնել հայաստանյան հարթակում, կա՛մ խուսանավել հակասությունների միջև, կա՛մ էլ սպասարկել կողմերից մեկի աշխարհատնտեսական շահերը՝ Հայաստանի ազգային շահերն ամբողջովին, մասնակի բավարարելու կամ ընդհուպ զոհաբերելու գնով: